Katarína Slobodová Nováková

Prof. Mgr. Katarína Slobodová Nováková, PhD., (*1979, Smolenice) je slovenská etnologička, vysokoškolská pedagogička, univerzitná profesorka (2020). Aktuálne pôsobí ako rektorka na Univerzite sv. Cyrila a Metoda v Trnave. Patrí medzi významných odborníkov v oblasti etnológie na Slovensku. Predtým, než sa stala rektorkou UCM, pôsobila od roku 2014 ako dekanka Filozofickej fakulty UCM v Trnave.

Profesijný život 
Vysokoškolské vzdelanie získala na Univerzite Konštantína Filozofa v Nitre (1997 - 2002 - akademický titul: Mgr., študijný odbor: národopis a učiteľstvo všeobecnovzdelávacích predmetov/história). Svoje doktorandské štúdium absolvovala na Ústave etnológie SAV v Bratislave (2002 - 2006 - vedecká hodnosť: PhD., vedný odbor: etnológia). Habilitačné konanie mala opäť na svojej alma mater, na Univerzite Konštatína Filozofa v Nitre, kde získala akademický titul docent v študijnom odbore 3.1.3 etnológia (2012). Najvyšší pedagogicko-akademický titul profesor jej bol udelený na Univerzite sv. Cyrila a Metoda v Trnave v študijnom odbore historické vedy (2021).

Aktuálne pôsobí ako profesorka na Katedre etnológie a mimoeurópskych štúdií FF UCM v Trnave v odbore historické vedy, v študijnom programe etnológia a mimoeurópske štúdiá. Je spoluzabezpečujúcim učiteľom študijného programu etnológia a mimoeurópske štúdiá, odbor historické vedy, pre stupeň Bc., Mgr., PhD., habilitačné a inauguračné konania. Od roku 2022 pôsobí ako rektorka UCM. 

Priebeh doterajšej praxe

Svoj profesijný život začala na Ústave etnológie SAV v Bratislave, kde pôsobila ako interná doktorandka (2002-2006). Neskôr na tomto pôsobisku zotrvala aj ako vedecká pracovníčka a projektová manažérka (2007-2010). Zároveň pôsobila na Filozofickej fakulte UCM na Katedre etnológie a mimoeurópskych štúdií FF UCM v Trnave ako asistentka (2006), neskôr ako odborná asistentka (2006-2012). Od roku 2012 sa z nej stala docentka a v roku 2021 aj profesorka na tejto katedre, kde pôsobila dve funkčné obdobia ako dekanka Filozofickej fakulty UCM (3/2014-2/2022).

Manažérske skúsenosti a zručnosti
 Manažovanie vedeckého a autorského kolektívu pri príprave elektronickej encyklopédie ľudovej kultúry, 32 vedeckých redaktorov, 100 autorov (2007 - 2010) ludovakultura.sk
 Manažovanie úspešných vedeckých projektov (VEGA, APVV, Erasmus, projekt úradu vlády,...)
 Vedenie katedry etnológie (od roku 2012 - doteraz) s vynikajúcimi výsledkami
 Prodekanka pre štúdium (2013 - 2014)
 Dekanka Filozofickej fakulty (2014 - 2022) - 90 zamestnancov, viac ako 1200 študentov, s vynikajúcimi výsledkami vedeckej činnosti, medzinárodného vplyvu, finančnej stability a rozvoja fakulty

Vedecký život 
Vedecko-výskumná činnosť

Vo vedeckej oblasti sa sústreďuje najmä na tradičnú agrárnu kultúru so zameraním na vinohradníctvo, vinárstvo, pastierstvo, transport či dopravu a na kulinárnu kultúru. Zaoberá sa aj kolektivizáciou poľnohospodárstva a transformačnými procesmi, etnojazykovou revitalizáciou a etnolingvistikou. Skúma minority na Slovensku a v Európe, regionálnu kultúru, kultúrne dedičstvo a venuje sa aj etnopedagogike. Je členkou niekoľkých domácich, ale aj medzinárodných mimovládnych orgánov a organizácií:  
 členka Národopisnej spoločnosti Slovenska (2005 - trvá)
 členka hlavného Výboru Národopisnej spoločnosti Slovenska  (2008 - 2020)
 členka Národopisného odboru Matice Slovenskej (2010 - 2014)
 členka České národopisní společnosti (2016 - trvá)
 členka revíznej komisie Slovenských vedeckých spoločností (2018 - trvá)
 členka dotačnej subkomisie Úradu pre Slovákov žijúcich v zahraničí pre oblasť kultúra (2014, 2015)
 členka odborovej komisie ŠPU pre prípravu voliteľného predmetu: Tradičná ľudová kultúra,  (2019 - trvá)

Okrem toho je členkou vo viacerých redakčných radách vedeckých časopisov:
 výkonná redaktorka vedeckého časopisu Etnologia Europae Centralis (EEC) (2015-2018)
 členka redakčnej rady medzinárodného  časopisu Slovácko (Česko)
 členka redakčnej rady medzinárodného časopisu Edukacja Etyczna (Poľsko)
 členka redakčnej rady medzinárodného časopisu XLinguae (Slovensko)

Pobyty na zahraničných univerzitách a inštitúciách, medzinárodná spolupráca
 University Al Farádí, Alma-Ata, Kazachstan, september 2015, uzatvorenie zmluvy o spolupráci, prezentácia Univerzity na veľtrhu, prednášky o možnostiach štúdia na UCM
 Valahian University, Targoviste, Rumunsko, 2015, medzinárodná konferencia a workshop
 Demokratický zväz Čechov a Slovákov v Rumunsku, Nadlak, Rumunsko, 2015-doteraz, spolupráca, výskum, aktívna participácia na vedeckých podujatiach
 Kultúrna a vedecká spoločnosť Ivana Krasku, Nadlak, Rumunsko, 2015-doteraz, spolupráca, výskum, aktívna participácia na vedeckých podujatiach
 MGOU, Moskva, jún 2016, pracovný pobyt, spolupráca, výmena študentov
 Lipeck state technical University, Inštitút jazykov, Lipeck, Ruská Federácia, november 2016, zmluvy o spolupráci, výmena študentov
 Sultan Quaboos University, Muscat, Omán, Filozofická fakulta, 2016, uzatvorenie zmluvy o spolupráci, možnosti spoločných výskumov a výmenných pobytov pre študentov, spoločný ŠP Blízkovýchodné štúdiá, medzinárodná konferencia
 University of Toronto, Trinity College, Kanada, máj 2018, výskumný pobyt: Etnojazyková revitalizácia, komparatívny výskum
 University of Toronto, Trinity College, Kanada, máj 2019, výskumný pobyt: etnojazyková revitalizácia
 Belgorod State University, Belgorod, inštitút medzinárodných vzťahov, Ruská Federácia,  február, apríl 2018,  február, október 2019, prednáškový pobyt, zmluvy o spolupráci, Erasmus projekt
 University of Ss. Cyril nad Methodius, Skopje, Macedónsko, Akadémia Vied Macedónsko, jún 2018, výskumný a pracovný pobyt,  zmluvy o spolupráci, Erasmus, spoločný projekt
 University of Ottawa, Faculty of History, Kanada, apríl 2019, výskumný pobyt: Slováci v Kanade
 Vancouver, Kanada, apríl 2019, komunita pri kostole sv. Cyrila a Metoda, výskumný pobyt: Slováci v Britskej Kolumbii
 Sallahadin University, Erbil, Irak, Kurdistan, október 2019, prednáškový pobyt, uzatvorenie zmluvy o spolupráci na ŠP Blízkovýchodné štúdiá
 FF UK Praha, október 2020, staff mobilita Erasmus
 University of Dar es Salaam, Tanzánia, október 2021, mobilita v rámci projektu Erasmus K 107, účasť na medzinárodnej konferencii, rozšírenie spolupráce v oblasti výmeny študentov a vedeckovýskumnej činnosti

Ocenenia 
 cena syndikátu novinárov za najkrajšiu monografiu obce (2008)
 cena Národopisnej spoločnosti Slovenska v kategórii najlepšie vedecké monografie (2006, 2012, 2017)
 cena Adama Prandu (najvyššie ocenenie Národopisnej spoločnosti Slovenska pri SAV) za najlepšie vedecké podujatie (2017)
 zlatá medaila Univerzity sv. Cyrila a Metoda (2017)
 mimoriadna cena Univerzity sv. Cyrila a Metoda v Trnave, cena Jána Sambucusa za rozvoj Filozofickej fakulty Univerzita sv. Cyrila a Metoda v Trnave] (2017)

Referencie 

Slovenskí vysokoškolskí pedagógovia
Rektori Univerzity sv. Cyrila a Metoda v Trnave
Slovenskí etnológovia
Dekani Filozofickej fakulty Univerzity sv. Cyrila a Metoda v Trnave